​ຈີນ​ຕໍາ​ໜິ ​ລາຍ​ງານຂອງ​ ສຫລ ​ກ່ຽວ​ກັບ​​ ການນັບຖື​ສາສະໜາ
​ຈີນ​ໄດ້​ຕໍາ​ໜິການ​ລາຍ​ງານ ​ຂອງ​ສຫລ ​ກ່ຽວ​ກັບ​ສິດ​ເສລີພາບ​ ໃນ​ການ​ນັບຖື​ສາສະໜາ ຢູ່​​ທົ່ວ​ໂລກ ວ່າ​ລາຍ​ງານ​ນີ້​​​ບໍ່ພາ​ໃຫ້ ​ເກີດ​ຜົນຫຍັງ.​
ສື່ຂອງທາງການຈີນໄດ້ຕໍາໜິ ການລາຍງານຂອງສະຫະລັດ ກ່ຽວກັບສິດເສລີພາບໃນການ ນັບຖືສາສະໜາຢູ່ໃນທົ່ວໂລກ ວ່າ ການເປີດເຜີຍລາຍງານນີ້ ແມ່ນບໍ່ພາໃຫ້ເກີດຜົນໃດໆ ອົງການຂ່າວຊິນຫົວຂອງທາງ ການຈີນ ກ່າວຢູ່ໃນບົດວິຈານໃນ ວັນອັງຄານມື້ນີ້ ວ່າ ລາຍງານ ດັ່ງກ່າວແມ່ນເປັນເຄື່ອງມືທາງ ການເມືອງຢ່າງນຶ່ງ ແລະວ່າ ສະຫະລັດ ກໍາລັງບັງຄັບໃຫ້ ປະເທດອື່ນໆ ຮັບເອົາມາດ ຕະຖານດ້ານນະໂຍບາຍທາງ ສາສະໜາຂອງຕົນ ລາຍງານປະຈໍາປີຂອງກະຊວງການຕ່າງປະເທດສະຫະລັດ ທີ່ນໍາອອກເປີດເຜີຍໃນວັນຈັນ ວານນີ້ ກ່າວວ່າ ການເຄົາລົບຕໍ່ເສລີພາບໃນການນັບຖືສາສະໜາຂອງຈີນນັ້ນໄດ້ເສື່ອມໂຊມ ລົງ ຮວມທັງຢູ່ໃນຂົງເຂດຂອງຊາວທິເບດ ແລະໃນການປາບປາມຊາວມຸສລິມ ທີ່ອາໄສ ຢູ່ເຂດ Xinjiang ນັ້ນ ນໍາ ລາຍງານໄດ້ບົ່ງຊື່ຈີນວ່າ ເປັນ 1 ໃນ 8 ປະເທດທີ່ໜ້າເປັນຫ່ວງກັງວັນກ່ຽວກັບເລື່ອງນີ້ ປະເທດອື່ນໆນັ້ນກໍມີ ມຽນມາ, Eritrea, Iran ເກົາຫຼີເໜືອ, Saudi Arabia, Sudan, ແລະ Uzbekistan ລາຍງານດັ່ງກ່າວຍັງເນັ້ນເຖິງການໃຊ້ກົດໝາຍປາບປາມການທໍາລາຍຊື່ສຽງຂອງສາສະໜາ ໃນບັນດາປະເທດມຸສລິມ ຮວມທັງ Saudi Arabia, Pakistan ແລະ Afghanistan ແລະຍັງກ່າວອີກວ່າ ໃນເກົາຫຼີເໜືອນັ້ນ ອິດສະລະພາບໃນການນັບຖືສາສະໜາແມ່ນບໍ່ມີເລີຍ